ธีระเกียรติ เน้นย้ำการคิดดีช่วยให้ชีวิตดีขึ้นได้
เมื่อวันที่ 27 ธ.ค. ที่กระทรวงศึกษาธิการ (ศธ.) นพ.ธีระเกียรติ เจริญเศรษฐศิลป์ รมว.ศึกษาธิการ นพ.อุดม คชินทร รมช.ศธ. พร้อมด้วยผู้บริหารองค์กรหลักและข้าราชการ ศธ. ร่วมพิธีทำบุญตักบาตร เนื่องในงาน สุขสันต์วันปีใหม่ 2562 โดย นพ.ธีระเกียรติได้กล่าวอำนวยพรตอนหนึ่งว่า ในหนึ่งปีเราควรที่จะหาโอกาสในการคิดทบทวนตัวเอง เพราะการที่เราจะรู้ว่าตัวเองมีความก้าวหน้าหรือไม่นั้น จำเป็นที่จะต้องเทียบกับสิ่งที่ผ่านมา และปีนี้คงเป็นปีสุดท้ายที่ตนจะมีโอกาสแบบนี้ ซึ่งที่ผ่านมาหลายปี ตนรู้สึกภาคภูมิใจที่ได้มีส่วนร่วมในการทำงานด้านการศึกษา อีกทั้งปีที่แล้วตนเคยพูดไว้ว่า ศธ.จะต้องดีขึ้น สะอาดขึ้น เพราะมีคนดีใน ศธ.มากกว่าคนไม่ดี และเสียงที่ตำหนิ ศธ.ก็ถือว่าน้อยลง แม้จะมีการวิพากษ์วิจารณ์เรื่องการศึกษาบ้าง แต่คนก็เริ่มเข้าใจแล้วว่า การศึกษาเป็นเรื่องของการมีส่วนร่วมทุกฝ่าย,ผมให้พรไม่ได้ เพราะตัวเองไม่ได้มีความศักดิ์สิทธิ์อะไร แต่ที่ได้เรียนรู้มาตลอดเกี่ยวกับพรที่ยิ่งใหญ่ที่สุด คือ ความคิด ซึ่งเป็นสิ่งที่อยู่ใกล้ตัวทุกคนมากที่สุด ความคิดที่ดีก็จะช่วยให้ทุกคนดีขึ้น รมว.ศธ.กล่าว,ด้าน ศ.นพ.อุดมกล่าวว่า ตนได้เห็นความก้าวหน้าในการพัฒนาคุณภาพการศึกษา ซึ่งพวกเราได้ช่วยกันทำมากมาย เพื่อที่จะยกระดับผลสัมฤทธิ์ทางการศึกษา และยกระดับคุณภาพการศึกษา ซึ่งแม้จะยังไม่เป็นผลร้อยละ 100 แต่ก็ถือว่าเป็นสิ่งที่พวกเรามุ่งมั่นทุ่มเทช่วยกันทำให้การศึกษา ช่วยให้ลูกหลาน คนไทยดีขึ้น และเป็นความหวังในการพัฒนาประเทศ.
ความก้าวหน้าในการพัฒนาคุณภาพการศึกษา ซึ่งพวกเราได้ช่วยกันทำมากมาย เพื่อที่จะยกระดับผลสัมฤทธิ์ทางการศึกษา และยกระดับคุณภาพการศึกษา ซึ่งแม้จะยังไม่เป็นผลร้อยละ 100 แต่ก็ถือว่า
กระทรวงศึกษาธิการ,ปฏิรูปการศึกษา,รมว.ศึกษาธิการ,ธีระเกียรติ เจริญเศรษฐศิลป์,การศึกษา